Арсанукаев Шайхи юххера вевзаш хиллачара, со бакъвийр вац, нагахь со цунах дестийна ала волахь. И кхерам цахиларна суна чIагIдан лаьа, шен байталлехь санна, догцIена, кIеда-мерза, къинхетаме, къомах мел дозаделлачунна само еш, оьзда, гIиллакхе Шайхи чекхваьлла хилар. Кхузара, байт кхоллархьама, дийшина аьлла ца хета кехата тIе цуьнан дешнаш -язораш. Иза Дала дуьнентIе воккхуш дуьйна сица а, цIийца а цуьнца цхьаьна кхоьллина, цунна велла дIаваллалц аьлла чудиллина хьал, синлаттам хилла, гарехь - адамалла а, дог-дикалла а, къинхетамалла а. ТIетоха, дIадаккха хьашто йоцуш, дахарехь Шайхи ма-хиллара ву цуьнан синхаам турпалхо «Мохкбегор» байта тIехь.